ຂະບວນລົດ ທະຫານຣັດເຊຍ ແລ່ນເຂົ້າໄປໃນ ໄຄຣເມຍ (ວີດີໂອ/ສະໄລດ໌)
ຣັດເຊຍ ຍັງປະຕິເສດວ່າ ຕົນບໍ່ມີທະຫານ ຢູ່ໃນໄຄຣເມຍ ນອກຈາກທະຫານປະຈຳການ ຕາມປົກກະຕິ ກັບຝຸງກໍາ ປັ່ນ ທີ່ປະຈໍາ ຢູ່ທະເລດໍາ .
ລົດຂະບວນນຶ່ງ ທີ່ປາກົດວ່າ ເປັນລົດທະຫານຂອງຣັດເຊຍ ໄດ້ແລ່ນເຂົ້າໄປໃນຖານທັບແຫ່ງນຶ່ງໃກ້ໆກັບເມືອງຫຼວງ Simferopol ຂອງເຂດ Crimea ຂອງຢູເຄຣນ ບັນດານັກຂ່າວ ທີ່ຖ່າຍຮູບວີດີໂອ ເອົາຂະບວນລົດດັ່ງກ່າວ ໃນວັນເສົາວານນີ້ ເວົ້າວ່າ ມີລົດບັນທຸກນ້ຳມັນຫຼາຍຄັນ ລົດ ຫຸ້ມເກາະ 8 ຄັນ ແລະລົດໂຮງໝໍ 2 ຄັນ ຮວມຢູ່ໃນຂະບວນ ລົດດັ່ງກ່າວ ທີ່ໄດ້ເເລ່ນເຂົ້າໄປໃນເດີ່ນບິນທະຫານແຫ່ງນຶ່ງ ທີ່ຕິດທຸງຣັດເຊຍ ຣັດເຊຍປະຕິເສດວ່າ ຕົນບໍ່ມີທະຫານ ຢູ່ໃນ Crimea ນອກ ຈາກພວກທະຫານປະຈຳ ການປົກກະຕິ ກັບຝຸູງກຳປັ່ນຂອງຕົນທີ່ເຂດທະເລດໍາ ເທົ່ານັ້ນ ພວກທີ່ເຫັນເຫດການ ກ່າວວ່າ ເຖິງແມ່ນພວກທະຫານເຫຼົ່ານີ້ບໍ່ຕິດເຄື່ອງໝາຍບອກວ່າ ພວກຕົນແມ່ນໃຜກໍຕາມ ແຕ່ກໍເປັນທີ່ຈະແຈ້ງວ່າ ພວກເຂົາເຈົ້າເປັນທະຫານຣັດເຊຍ ກ່ອນໜ້ານີ້ ພວກເຫັນເຫດການ ເວົ້າວ່າ ໄດ້ມີການຍິງເຕືອນ ເວລາພວກກຳລັງທີ່ນິຍົມ ຣັດເຊຍ ບໍ່ຍອມໃຫ້ເຈົ້າໜ້າທີ່ສັງເກດການທີມນຶ່ງຈາກອົງການເພື່ອຄວາມປອດໄພແລະ ການຮ່ວມມືໃນຢູໂຣບ ເຂົ້າໄປໃນແຫຼມ Crimea ຊຶ່ງເປັນມື້ທີສາມລຽນຕິດແລ້ວ ທີ່ທີມ ນັກສັງເກດການດັ່ງກ່າວ ຖືກຂັດຂວາງ ບໍ່ໃຫ້ເຂົ້າໄປ ລັດຖະມົນຕີຕ່າງປະເທດ ຮັກສາການຊົ່ວຄາວຂອງຢູເກຣນ ທ່ານ Andrii Deshchyt sia ໄດ້ຮຽກຮ້ອງໃນວັນເສົາວານນີ້  ໃຫ້ມີການແກ້ໄຂບັນຫາທາງການທູດ ແລະຍຸດຕິ ວິກິດການໃນຢູເຄຣນ ດ້ວຍສັນຕິວິທີ ທ່ານກ່າວຕື່ມວ່າ ຢູເຄຣນ ເປີດປະຕູ ຕໍ່ຄວາມ ເປັນໄປໄດ້ທຸກຢ່າງ ທີ່ຈະນຳໄປສູ່  ແລະກ່າວເນັ້ນວ່າ